cyanic-selkie/wikianc huggingface dataset:
ডেইরি ফার্ম প্রকৃতি উদ্যান
দর্শনার্থীর তথ্য
উদ্যানটির দক্ষিণ-পশ্চিম প্রান্তে সিঙ্গাপুর কোয়ারি অবস্থিত, যা এখন দর্শনার্থীদের মনোরম দৃশ্যের সাথে একটি প্রশান্ত পরিবেশ উপস্থাপন করে। এত অল্প সময়ে, জলাভূমিতে সাইটের রূপান্তরটি ডুবুরি পাখি সহ অনেকগুলি প্রাণীকে আকৃষ্ট করেছে -একটি সমালোচিত বিপন্ন পাখি যা কেবল লরং হালাসে পাওয়া যায়, পাশাপাশি বহু প্রজাতির ফড়িং -যার মধ্যে অনেকগুলিই ছিল বিরল প্রজাতির।
উদ্ভিদ ও প্রাণীজগত
উদ্ভিদে মধ্যে মূলত ফলের গাছ রয়েছে যার মধ্যে আছেঃ দুরিয়ান, রামবুটান, কাঁঠাল এবং আমের গাছ এবং বিদেশী উদ্ভিদ প্রজাতির মধ্যে আছে- যেমনঃ হেলিকোনিয়াস, ডাম্বেকেন এবং রঙিন লতা। জীবজন্তুর মধ্যে আছে- যেমনঃ প্রজাপতি, ফড়িং, পাখি, পোকামাকড় এবং স্তন্যপায়ী প্রাণীর সমন্বয়ে গঠিত। যদি সঠিক অঞ্চলে সন্ধান করা হয় তবে কেউ বাঁদর, উড়ন্ত লেবু, পাঙ্গোলিন এবং বাদুড় খুঁজে পেতে সক্ষম হতে পারে।
১১৩০
১১৩০ গ্রেগরীয় বর্ষপঞ্জির একটি সাধারণ বছর।
১১৩১
১১৩১ গ্রেগরীয় বর্ষপঞ্জির একটি সাধারণ বছর।
বীর লাহজার মাদ্রাসা
থাম্ব| মাদ্রাসার হলকক্ষ বীর লাহজার মাদ্রাসা ( مدرسة بئر الأحجار  ) তিউনিশিয়ার তিউনিসে অবস্থিত একটি মাদ্রাসা।
অবস্থান
বাম|থাম্ব| এল পাচা সড়কের ধাতব ফলক মাদ্রাসাটি তিউনিশিয়ার তিউনিসের ৪০ এল পাচা সড়কে অবস্থিত।
ইতিহাস
হোসেন সাম্রাজ্যের বেগ প্রথম আবু আই-হাসান আলী তার রাজত্বকালে চার মাদ্রাসা নির্মাণ করেন। তারমধ্যে ১৭৫২ সালে এল বাচিয়া মাদ্রাসা এবং ১৭৫৬ সালে এল আছুরিয়া মাদ্রাসা নির্মাণ করেন। একই বছরে তিনি  বীর লাহজার মাদ্রাসা নির্মাণের আদেশ দেন।
তার মৃত্যুর পরে ১৭৫৭ সালে মাদ্রাসাটির নির্মাণ কাজ শেষ হয়।
কয়েক দশক ধরে দেশের বিভিন্ন অঞ্চল থেকে আগত  মালিকি অনুসারী শিক্ষার্থীদের মাদ্রাসাটি পাঠদান করে।
মাদ্রাসার সম্পত্তি
প্রথম আবু এল-হাসান আলি মাদ্রাসায় ২৫ টি বিভিন্ন আর্থিক সম্পদ যেমন ৫টি ফাউন্ডিকস, ৩টি দোকান, একটি বাড়ি ইত্যাদি দান করেন।
স্থাপত্য
বাম|থাম্ব| মাদরাসার ভিত্তিপ্রস্তর ফলক থাম্ব| মাদ্রাসার বাহিরের সজ্জা প্রবেশ পথে একটি সুন্দর মার্বেল ধাতুপট্টাবৃত রয়েছে।
দরজার ডানদিকে মাদ্রাসায় একটি জানালা দিয়ে সজ্জিত একটি ঝর্ণা রয়েছে এবং একটি মার্বেল ফলক রয়েছে যাতে মাদ্রাসার ভিত্তি সম্পর্কে কিছু তথ্য লেখা আছে।
এটিতে শিক্ষার্থীদের জন্য ১৬টি কক্ষ এবং একটি প্রার্থনা কক্ষ রয়েছে।
বহু-বস্তু সমস্যা
থাম্ব|৩০০×৩০০পিক্সেল|ছিন্নায়িত তিন-বস্তু সমস্যার বিভব শক্তি বিশ্লেষণ। বিপুল সংখ্যক মিথষ্ক্রিয়াশীল কণা দ্বারা গঠিত কোন সূক্ষ্ম বা মাইক্রোস্কোপিক ব্যবস্থার বৈশিষ্ট্য সংক্রান্ত ভৌত সমস্যাগুলোর সুবিস্তৃত পরিসরের একটি সাধারণ নাম হল বহু-বস্তু সমস্যা (Many-body Problem)। সিস্টেমের নিখুঁত বর্ণনা দেওয়ার জন্য কোয়ান্টাম বলবিজ্ঞানকে এখানে যে ব্যবহৃত হতে হয়েছে মাইক্রোস্কোপিক শব্দটি সেটাই বোঝাচ্ছে। বিশেষক্ষেত্রে তিন-বস্তু সিস্টেম (ফাডেফ সমীকরণ) এবং চার-বস্তু সিস্টেমকে (ফাডেফ–ইয়াকুভস্কি সমীকরণ) বহু-বস্তু সমস্যারূপে ব্যবহার করা যেতে পারে এবং কখনো কখনো একে একইভাবে কিছু-বস্তু সমস্যার মত পৃথক পৃথকভাবে শ্রেণিবদ্ধ করা যেতে পারে। তথাপি ‘কার্যত অসীম’, ‘সমসত্ত্ব’ কিংবা স্ফটিকের ন্যায় ‘পর্যায়বৃত্ত’ ব্যবস্থার ক্ষেত্রে আলোচ্য “বহু” শব্দটি শূন্য থেকে অসীম পর্যন্ত যেকোন সংখ্যা নির্দেশ করতে পারে। এ ধরনের কোয়ান্টাম ব্যবস্থায় দুটি কণার মধ্যকার পুনরাবৃত্তিক মিথস্ক্রিয়া কোয়ান্টাম অনুবন্ধ বা কোয়ান্টাম জটের সৃষ্টি করতে পারে। এর ফলে সিস্টেমের তরঙ্গ ফাংশন বিপুল পরিমাণ তথ্যযুক্ত এক জটিল বিষয় হয়ে উঠে যা নিশ্চিত বা বিশ্লেষণী হিসাবকে সচরাচর অবাস্তব এমনকি অসম্ভব পর্যন্ত করে ফেলে। বহু-বস্তুর তাত্ত্বিক পদার্থবিজ্ঞান তাই প্রায় ক্ষেত্রেই আসন্নায়ন  বা সমস্যার একটি সেট এবং বিজ্ঞানে একে কম্পিউটার জগতের অতীব সংশ্লিষ্ট ক্ষেত্ররূপে নির্ধারণ করা হয়।
বর্ণ দর্শনশক্তি
থাম্ব|right|250px|বর্ণ প্রত্যক্ষণের ভৌত দিক; মানবচক্ষুর বর্ণ দর্শনশক্তির জন্য দায়ী তিন ধরনের বর্ণসংবেদী কোষের বর্ণালীয় সংবেদনশীলতা বক্ররেখাসমূহ ও তাদের নিচে দৃশ্যমান বর্ণালীর অবস্থান। থাম্ব|right|250px|বর্ণ প্রত্যক্ষণের শারীরতাত্ত্বিক দিক; চোখের অক্ষিপটে তিন ধরনের শঙ্কুকোষের মধ্যে কোনও বিকার ঘটলে স্বাভাবিক বর্ণ দর্শনের (উপরে বামে) পরিবর্তে সবুজ-বর্ণান্ধতা (উপরে ডানে), নীল-বর্ণান্ধতা (নিচে বামে) ও লাল-বর্ণান্ধতার (নিচে ডানে) সৃষ্টি হতে পারে। থাম্ব|right|250px|বর্ণ প্রত্যক্ষণের মনস্তাত্ত্বিক দিক; ছবিতে দাবার ছকের দুইটি খোপ ধূসর বর্ণের একই রূপভেদ, তাই দুইটি খোপ থেকে একই তরঙ্গদৈর্ঘ্যের আলো চোখে প্রবেশ করে, কিন্তু মনের ভেতরে ছকের উপরে স্থাপিত বস্তুর ছায়াটি হিসাবে ধরে [[বর্ণের ধ্রুবতা নামক মনস্তাত্ত্বিক বৈশিষ্ট্যটির কারণে আপাতদৃষ্টিতে A খোপটিকে অপেক্ষাকৃত গাঢ় ধূসর ও B খোপটিকে অপেক্ষাকৃত হালকা ধূসর রঙের বলে মনে হয়।]] থাম্ব|right|250px|বর্ণ প্রত্যক্ষণের আরেকটি মনস্তাত্ত্বিক দিক; ছবির পোশাকটি যদি হলুদ আলোয় উদ্ভাসিত আছে বলে মনে হয়, তাহলে এটির আসল রঙ নীল ও কালো বলে মনে হবে; আবার যদি পোশাকটিকে নীল আলোয় উদ্ভাসিত আছে বলে মনে হয়, তাহলে এটির রঙ সাদা ও সোনালী বলে মনে হবে, কারণ মস্তিষ্কের ভেতরে বস্তুর উপরে আপতিত আলোর রঙ হিসাবে ধরে সেটিকে বিয়োজন করে বস্তুর প্রকৃত রঙ নির্ণয় করার প্রবণতা বিদ্যমান, যাকে [[বর্ণীয় অভিযোজন বলা হয়।]] বর্ণ দর্শনশক্তি বা রঙ দেখার ক্ষমতা বলতে আলোর তীব্রতা নির্বিশেষে ভিন্ন ভিন্ন তরঙ্গদৈর্ঘ্যের (অর্থাৎ ভিন্ন ভিন্ন বর্ণালীয় বিতরণের) আলোকরশ্মিসমূহের মধ্যে পার্থক্য শনাক্ত করার ক্ষমতা এবং ঐ তরঙ্গদৈর্ঘ্যের পার্থক্যগুলিকে মস্তিষ্ক তথা মনের ভেতরে ভিন্ন ভিন্ন স্বতন্ত্র রঙ হিসেবে প্রত্যক্ষণ বা উপলব্ধি করা ক্ষমতাকে বোঝায়। এই ক্ষমতাবলে সাধিত ঘটনাটিকে বর্ণ প্রত্যক্ষণ বলে।
বর্ণ প্রত্যক্ষণ দৃষ্টিব্যবস্থার দ্বারা সম্পাদিত অপেক্ষাকৃত বৃহত্তর দৃষ্টিগত প্রত্যক্ষণের একটি উপাংশবিশেষ। এটি তিনটি জটিল প্রক্রিয়ার মাধ্যমে সম্পাদিত হয়। প্রথম প্রক্রিয়াটি হল চোখে ত্রিবার্ণিক উপাত্তের আগম। চোখের অক্ষিপটে তিন ধরনের শঙ্কুকোষ (কোন সেল, Cone cell) আছে, যেগুলিতে তিন ধরনের অপসিন নামের বিশেষ ধরনের প্রোটিন থাকে। অপসিনগুলির সাহায্যে শঙ্কুকোষগুলি অপেক্ষাকৃত দীর্ঘ তরঙ্গদৈর্ঘ্যের (এল-শঙ্কুকোষ, ৫০০-৭০০ ন্যানোমিটার), মধ্যম তরঙ্গদৈর্ঘ্যের (এম-শঙ্কুকোষ, ৪৫০-৬৩০ ন্যানোমিটার) ও অপেক্ষাকৃত ক্ষুদ্র তরঙ্গদৈর্ঘ্যের (এস-শঙ্কুকোষ, ৪০০-৫০০ ন্যানোমিটার) আলোকরশ্মি শোষণ করে। কোনও বস্তুপৃষ্ঠ থেকে নির্গত বা প্রতিফলিত হয়ে আগত ও চোখে প্রবেশকৃত কোনও আলোকরশ্মির কার্যকরী শক্তি ও তরঙ্গদৈর্ঘ্য এই তিনটি ভিন্ন ভিন্ন তরঙ্গদৈর্ঘ্য-সারির প্রতি সংবেদনশীল তিন ধরনের শঙ্কু-কোষগুলিকে ভিন্ন ভিন্ন মাত্রায় উদ্দীপ্ত করে। দ্বিতীয় প্রক্রিয়াটি হল বিরুদ্ধ প্রক্রিয়া (Opponent process) বা শঙ্কু-বিরুদ্ধতা (Cone opponency) নামক একটি অপেক্ষাকৃত জটিল প্রক্রিয়া, যাতে ঐ উদ্দীপ্ত এল, এম ও এস শঙ্কুকোষগুলির প্রতিক্রিয়াগুলিকে প্রথমে অক্ষিপটের দ্বিমেরু কোষ ও স্নায়ুগ্রন্থিকোষে ও পরে মস্তিষ্কের পার্শ্বিক জানুবৎ স্নায়ুকেন্দ্রে (Lateral geniculate nucleus) তুলনা করা হয় ও লাল-বনাম-সবুজ, নীল-বনাম-হলুদ এবং কালো-বনাম-সাদা এই তিন ধরনের পরস্পর-বিরোধী নির্গম সংকেত মস্তিষ্কে প্রেরণ করা হয়। সাদা-বনাম-কালো সংক্রান্ত উপাত্তগুলি অক্ষিপটের দণ্ডকোষ (রড সেল, Rod cell) থেকে আসে। তৃতীয় ও সবচেয়ে জটিল প্রক্রিয়াটি মস্তিষ্কের বহিঃস্তরের দৃষ্টি-সংক্রান্ত কেন্দ্রে (ভিজুয়াল কর্টেক্স) ঘটে, যেখানে পরস্পর-বিরোধী সংকেতগুলি প্রক্রিয়াজাত হয়ে বর্ণস্বাতন্ত্র্য, বর্ণময়তা, ঔজ্জ্বল্য, আলোকময়তা, বর্ণসম্পৃক্তি, বর্ণপ্রাবল্য, বর্ণের ধ্রুবতা, ইত্যাদি মনস্তাত্ত্বিক বৈশিষ্ট্য সহকারে মস্তিষ্ক তথা মনের ভেতরে বর্ণের প্রত্যক্ষণ বা উপলব্ধি ঘটে।
একটি স্বাভাবিক মানব চক্ষু ৪০০ ন্যানোমিটার থেকে ৭০০ ন্যানোমিটার পর্যন্ত তরঙ্গদৈর্ঘ্যের আলোকরশ্মির প্রতি সংবেদনশীল। মানব চক্ষু এই দৃশ্যমান বর্ণালীর পরিসীমার মধ্যে অবস্থিত শত শত তরঙ্গদৈর্ঘ্য-সমবায়ের মধ্যে পার্থক্য শনাক্ত করতে পারে (বর্ণালীর অবস্থানভেদে ন্যূনতম শনাক্তকৃত পার্থক্য ১ ন্যানোমিটারেরও কম হতে পারে) এবং এগুলিকে পৃথক স্বতন্ত্র রঙ হিসেবে প্রত্যক্ষণ বা উপলব্ধি করতে পারে। শুধু তাই নয়, মানব চক্ষু ভিন্ন ভিন্ন বর্ণময়তায় (বা বর্ণসম্পৃক্তি বা বর্ণপ্রাবল্য) ও ঔজ্জ্বল্যতে (বা আলোকময়তা) তথা আভায় (যেমন শ্বেতাভা, কৃষ্ণাভা ও ধূসরাভা) প্রতিটি স্বতন্ত্র রঙের বিপুলসংখ্যক রূপভেদ শনাক্ত করতে পারে। বিশেষজ্ঞদের মতে সব মিলিয়ে মানব চক্ষু বর্ণ বা রঙের ২৩ লক্ষ থেকে ১ কোটি রূপভেদ প্রত্যক্ষণ করতে সক্ষম।
তবে মানুষের মুখের স্বাভাবিক ভাষাগুলিতে এই বিপুল বর্ণবৈচিত্র্য প্রকাশ করা হয় না। বেশিরভাগ ভাষাতেই ১১টির মতো মৌলিক বর্ণনাম ব্যবহার করা হয় (যেমন বাংলায় কালো, সাদা, লাল, হলুদ, সবুজ, নীল, বেগুনি, কমলা, গোলাপী ও ধূসর ১১টি মৌলিক বর্ণনাম)। মানুষের স্বাভাবিক ভাষা বর্ণের সূক্ষ্ম দ্যোতনাবিশিষ্ট বিপুলসংখ্যক রূপভেদ প্রকাশের জন্য যথোপযুক্ত নয়, তাই বর্ণ বা রঙ নিয়ে পেশাদার কাজ বা গবেষণাকর্মে নিয়োজিত ব্যক্তিদের কাছে বিভিন্ন সাংকেতিক পদ্ধতি যেমন মুনসেন পদ্ধতি, প্যান্টোন পদ্ধতি ও প্রাকৃতিক বর্ণ পদ্ধতির পাশাপাশি দীপন বিষয়ক বিশেষ আন্তর্জাতিক সংস্থার সিআইই১৯৩১ ত্রিমাত্রিক বর্ণ প্রতিমান কিংবা ২০শ শতকের শেষে এসে পরিগণক যন্ত্র (কম্পিউটার) ও আন্তর্জালে (ইন্টারনেট) আদর্শ হিসেবে ব্যবহৃত এসআরজিবি প্রতিমানের মত সাংখ্যিক পদ্ধতিগুলি রঙ বিষয়ক কারিগরি যোগাযোগে জনপ্রিয়তা লাভ করেছে।
বহুসংখ্যক প্রাণীর বর্ণ দর্শনশক্তি রয়েছে, যেগুলির অন্তর্নিহিত বর্ণদর্শন কর্মপদ্ধতি মোটামুটি একই ধরনের। বিজ্ঞানীরা ধারণা করেন যে ভিন্ন ভিন্ন ধরনের প্রাণীতে জটিল বিবর্তনের মাধ্যমে এগুলির বিকাশ হয়েছে। সংখ্যাগরিষ্ঠ স্তন্যপায়ী প্রাণীদের বর্ণ দর্শনশক্তি দ্বিবার্ণিক প্রকৃতির, অর্থাৎ তাদের চোখে দুই ধরনের বর্ণসংবেদী শঙ্কু-কোষ থাকে। এর বিপরীতে প্রাইমেট ধরনের স্তন্যপায়ী প্রাণীদের মধ্যে ত্রিবার্ণিক (তিন ধরনের শঙ্কুকোষবিশিষ্ট) দর্শনশক্তির বিবর্তন ঘটেছে। সম্ভবত বিভিন্ন ধরনের দৃষ্টিনির্ভর কাজ যেমন পুষ্টিকর সবুজ পাতা, পাকা ফল বা ফুল সংগ্রহ করা, শিকারী প্রাণীদের কূটবেশ শনাক্ত করা এবং অন্যান্য প্রাইমেটদের আবেগিক অবস্থা শনাক্ত করা, ইত্যাদি নৈর্বাচনিক চাপের কারণে এই বিবর্তনটি ঘটেছে।  আবার মাছ, পাখি, উভচর, সরীসৃপ ও কীটপতঙ্গের বহু প্রজাতিতে চতুর্বাণিক দর্শনশক্তি (চার ধরনের বর্ণসংবেদী কোষ) পরিলক্ষিত হয় এবং তারা সম্ভবত রঙের প্রায় ১০ কোটি রূপভেদ শনাক্ত করতে সক্ষম। সামুদ্রিক স্তন্যপায়ী প্রাণীদের মধ্যে একবার্ণিক দর্শনশক্তি (মাত্র এক ধরনের বর্ণসংবেদী কোষ) দেখতে পাওয়া যায়।
তরঙ্গদৈর্ঘ্য ও বর্ণ শনাক্তকরণ
ইংরেজ বিজ্ঞানী আইজ্যাক নিউটন আবিষ্কার করেছিলেন যে সাদা আলোকে যখন কোনও ত্রিপার্শ্বকাচের (প্রিজম) মধ্য দিয়ে পাঠানো হয়, তখন তা বিভিন্ন ভাগে ভাগ হয়ে যায়, যাদের আবার আরেকটি ত্রিপার্শ্বকাচের ভেতর দিয়ে নিয়ে গেলে আবার সাদা আলো পাওয়া যায়।
বর্ণকে উচ্চ থেকে নিম্ন তরঙ্গদৈর্ঘ্য (বা নিম্ন থেকে উচ্চ কম্পাঙ্ক) অনুযায়ী সাজালে লাল, কমলা, হলুদ, সবুজ, নীল, ও বেগুনী এই ক্রম পাওয়া যায়। তরঙ্গদৈর্ঘ্যে সামান্য পার্থক্যও বর্ণ পাল্টে দিতে পারে; যেমন সবুজাভ নীল ও হলুদের মধ্যে তরঙ্গদৈর্ঘ্যের পার্থক্য হল মাত্র ১ ন্যানোমিটার। যদিও মানুষের চোখ এই পার্থক্য অনেক বড় পার্থক্যেই ধরতে পারে, যখন এই বর্ণালীগত রঙ কে একসাথে মেশানো হয়, তখন ক্রোমাটিসিটি অনেক উচ্চ সংখ্যার হতে পারে।
নিম্ন আলোর ক্ষেত্রে দৃষ্টি নিরালোক (স্কোটপিক) ধরনের হয়। তখন আলো রেটিনার দণ্ড কোষে ধরা পড়ে। এই কোষগুলি সাধারণত সর্বোচ্চ ৫০০ ন্যানোমিটার তরঙ্গদৈর্ঘ্য পর্যন্ত আলোর প্রতি সংবেদনশীল হয়। উচ্চ আলোর ক্ষেত্রে দৃষ্টি সালোক (ফোটপিক) ধরনের হয়। এক্ষেত্রে আলো অক্ষিপটের শঙ্কু কোষে ধরা পড়ে, যা বর্ণ বা রঙ দেখার জন্য দায়ী। শঙ্কুকোষগুলি নির্দিষ্ট তরঙ্গদৈর্ঘ্য পর্যন্ত সংবেদনশীল, তবে এগুলি সর্বনিম্ন ৫৫৫ ন্যানোমিটার দৈর্ঘ্যে পর্যন্ত প্রতি সবচেয়ে বেশি সংবেদনশীল হয়। এই দুটির তরঙ্গদৈর্ঘ্যের (৫০০ থেকে ৫৫৫ ন্যানোমিটার) মধ্যে অর্ধালোক দৃষ্টি (মেসপিক) কাজ করে এবং সেখানে দণ্ডকোষ ও শঙ্কুকোষ উভয়েই মস্তিষ্কে সংকেত প্রেরণ করে। এই নিম্ন আলো থেকে উচ্চ আলোর প্রত্যক্ষণ একটি পার্থক্যের জন্ম দেয় যাকে পার্কিনজি ক্রিয়া বলে।
"সাদা" আলোর প্রত্যক্ষণ বা উপলব্ধি দৃশ্যমান আলোর সব বর্ণের যোগফলে তৈরি হয়। মানুষের ক্ষেত্রে লাল, নীল ও সবুজ ব্যবহার করে সাদা আলো তৈরী করা যায়, অথবা বিপরীত আলো যেমন নীল ও হলুদ ব্যবহার করেও পাওয়া যায়।
বর্ণ প্রত্যক্ষণের শারীরবিজ্ঞান
থাম্ব|রেটিনাইয় বর্ণের প্রভাবের মডেল, ১৯শ শতাব্দীর [[ট্রাম|ট্রাইকোমেট্রিক এবং অপনেন্ট প্রসেস তত্ত্বানুযায়ী। ]] থাম্ব|মনোক্রযমাটিক বর্ণালী স্টিমুলাই এর প্রতি মানুষের কোন কোষের প্রতিক্রিয়ার সাধারণ বর্ণালী।। থাম্ব|উপরের চিত্রটির ত্রিমাত্রিক চিত্র। থাম্ব|মানুষের ভিজুয়াল ব্যবাস্থার তুলনামূলক [[ফটোপিক তীব্রতার সংবেদনশীলতা। ]]
প্রত্যেক আলাদা কোন অপসিন এপোপ্রোটিনের তৈরী পিগমেন্ট বহন করে, যা 11-cis-hydroretinal অথবা 11-cis-dehydroretinal দ্বারা যুক্ত থাকে।
কোনগুলো তাদের বর্ণালীগত সংবেদনশীলতার চূড়ার তরঙ্গদৈর্ঘ্য অনুযায়ী বিন্যস্ত থাকেঃ ছোট (S), মাঝারী (M) ও বড় (L) কোন। এই ৩ টি ধরন নির্দিষ্ট বর্ণ অনুযায়ী  মিলেনা, যেটা আমরা জেনে এসেছি। এর বদলে, বর্ন প্রত্যক্ষকরন এসব কোষের রেটিনায় পরার ফল হতে শুরু হয় এবং মস্তিষ্কের ভিজুয়াল কর্টেক্স ও এসসোসিয়েটিভ এলাকায় শেষ হয়।
উদাহরণস্বরুপ, যেখানে L  কোন লাল রিসেপ্টরের প্রতি সংবেদনশীল, সেখানে মাইক্রোস্পেকট্রোকেমিস্ট্রি দেখায় যে এস্ময় তাদের চূড়ান্ত সংবেদনশীলতা ছিল সবুজাভ হলুদ এলাকায়। S এবং M এর ক্ষেত্রেও এসব দেখা যায় যে এরা সরাসরি নীল ও সবুজ এর প্রতি সংবেদনশীল নয়। তাই বলা যায়, আরজিবি কালার মডেল বর্ণকে বর্নণা করার জন্য ব্যবহৃত হলেও তা মানবচক্ষুর কোনের ধরনের উপর নির্ভর করে বানানো হয়নি।
মানবচক্ষুর কোন কষের পিক রেসপন্স পাল্টায়, সাদাহ্রন বর্ণদৃষ্টিও; আর অন্য কিছু প্রাণীর ক্ষেত্রে এই পলিমরফিক দৃষ্টি অনেক বিশাল হয়।
তত্ত্বসমুহ
বর্ন দর্শনের দুটি পরিপূরক তত্ত্ব হল ট্রাইকোমেট্রিক তত্ত্ব ও অপনেন্ট প্রসেস তত্ত্ব। ১ম তত্ত্বটি দিয়েছিলেন থমাস ইয়াং ও হারম্যান ভন হেমহোল্টয নামক দুই বিজ্ঞানী, ১৯শ শতাব্দীতে, যার ফলে এই তত্ত্বকে ইয়াং-হেমহোল্টয তত্ত্বও বলে। এই তত্ত্ব বলে যে রেটিনার তিন ধরনের কোনগুলো নীল, সবুজ ও লালের প্রতি মাপামাপিভাবেই সংবেদনশীল। আর ২য় তত্ত্বটি দেন ইও্যান হেরিং ১৮৭২ সালে। এতে বলা হয় দৃষ্টিব্যবস্থা বর্ণকে শত্রুর মত দেখেঃ লাল vs. সবুজ, নীল vs. হলুদ, কাল vs. সাদা এমন। দুটো তত্ত্বই সত্য বলে প্রমাণিত, যা দৃষ্টির দেহতত্ত্বের বিভিন্ন ধাপ বর্নণা করে। যেমনভাবে “একটু নেগেটিভ” পজিটিভ নাম্বার বলে কিছু নেই, তেমনি একটি চোখ কোনভাবেই নীলাভ হলুদ বা লালচে সবুজ দেখতে পারবেনা (কিন্তু এমন রং বাইনোকুলার রাইভেলরীর মাধ্যমে দেখা যায়)।
মানুষের চোখের কোন কোষ
আলোর তরঙ্গদৈর্ঘ্যের একটি সীমা এসব রিসেপ্টরের ধরনগুলোকে বিভিন্ন কোন অনুযায়ী স্টিমুলেট করে। উদাহরণস্বরুপ হলুদাভ সবুজ L ও M উভয় কোনকেই সমানভাবে স্টিমুলেট করে, কিন্তু S  কোনকে হালকাভাবে স্টিমুলেট করে। আবার লাল আলো L কোনকে গাঢ়ভাবে স্টিমুলেট করে, কিন্ত M কে হালকাভাবে করে। S কে বলতে গেলে স্টিমুলেট করেই না। আমাদের মস্তিষ্ক এসব তথ্য রিসেপ্টর থেকে জোগাড় করে যাতে বিভিন্ন তরঙ্গদৈর্ঘ্যের বিভিন্ন আলোকে দেখা যেতে পারে।
মানুষের মস্তিষ্কে বর্ণ
বাম|থাম্ব|মানুষের মস্টিষ্কে দৃশ্যমানতার পথ। বেগুনী অংশটি মানে [[ভেন্ট্রাল স্ট্রীম বর্ণ চেনাতে সাহায্য করে। সবুজ ডর্সাল স্ট্রীমও দেখানো হয়েছে। তারা উভয়েই ভিজুয়াল কর্টেক্স থেকে উতপন্ন হয়।]]
বর্ণ প্রক্রিয়াজাতকরন আমাদের ভিজুয়াল সিস্টেমে ইনিশিয়াল কালার অপনেন্ট মেকানিজমের মাধ্যমে খুবই প্রাথমিক লেভেল তৈরী হয়ে যায়। ট্রাইক্রোমেসি এবং অপনেন্ট প্রসেস উভয় তত্ত্বই যদিও সঠিক, কিন্তু ট্রাইক্রোমেসি যেখানে রিসেপ্টরের লেভেলে কাজ করে, অপনেন্ট প্রসেস সেখানে রেটিনাল গ্যাংলিয়ান কোষ এবং তারও পরে কাজ করে। হেরিঙ্গয়ের তত্ত্বে অপনেন্ট মেকানিজম মানে হল বর্ণের বিপ্রতীপ প্রভাব – লাল-সবুজ, নীল-হলুদ, এবং আলো-অন্ধকার। যা-ই হোক, ভিজুয়াল সিস্টেমে, আসলে বিভিন্ন রিসেপ্টরের ধরনটাই বিপরীত হয়। কিছু বামন গ্যাংলিয়ান কোষ L ও M কোন কোষের সক্রিয়তাকে বিপরীত করে, যা লাল-সবুজ বিপ্রতীপ দশার জন্যে দায়ী। কিন্তু আসলে এটি নীল-সবুজ থেকে ম্যাজেন্টার অক্ষ বরাবর কাজ করে। রেটিনার কিছু ছোট বিস্ট্র্যাটিফাইড কোষ  S থেকে L ও M এর বিপ্রতীপ দশা তুলে ধরে। যা অনেক সময় নীল-হলুদ বিপ্রতীপ দশার জন্য কাজ করে,কিন্তু আসলে হলুদ-সবুজ থেকে বেগুনী এর অক্ষ বরাবর কাজ করে। আমাদের মস্তিষ্কে এই ভিজুয়াল তথ্য রেটিনার গ্যাংলিয়ান কোষগুলো অপটিক স্নায়ু ও অপটিক শিয়াজমা (একটি পয়েন্ট যেখানে দুটি অপটিক স্নায়ু মিলিত হয় এবং টেমপোরাল ভিজুয়াল ফিল্ডের তথ্য মস্তিষ্কের অপর প্রান্তে পৌছায়) হয়ে আসে। অপটিক শিয়াজিমার পর ভিজুয়াল ট্র্যাক্টগুলো অপটিক ট্র্যাক্টে যায়, যা থ্যালামাস হয়ে ল্যাটারাল জেনিকুলেট নিউক্লিয়াস এ মিলিত হয়।
এই ল্যাটারাল জেনিকুলেট নিউক্লিয়াস লেমিনিতে বিভক্ত হয়। এর আবার ৩ ধরনের হয়ঃ M লেমিনি, যা M কোষ দ্বারা গঠিত। P লেমিনি, যা P কোষ দ্বারা গঠিত। এবং ক্যানিওসেলুলার লেমিনি। M এবং P কোষ রেটিনার L ও M কোন থেকে সমভাবে ইনপুট পায়, যদিও তা ফোভিয়া, কিছু বামন কোষ যা P লেমিনিতে মিলিত হয়। ক্যানিওসেলুলার লেমিনি  ছোট বাইস্ট্র্যাটিফাইড গ্যাংলিয়ান কোষ থেকে এক্সন গ্রহণ করে।
ল্যাটারাল জেনিকুলেট নিউক্লিয়াস এ মিলিত হবার পরে ভিজুয়াল ট্র্যাক্ট আবার প্রাথমিক ভিজুয়াল কর্টেক্স (V1) ( এটি মস্তিষ্কের পেছন দিকে অক্সিপেটাল লোব এ অবস্থিত) এ ফিরে আসে। V1 এর ভেতরে একটি ডিসটিঙ্কট ব্যান্ড (স্ট্রিয়েশন) থাকে। একে আবার “স্ট্রিয়েট কর্টেক্স”ও বলা হয়, অন্যসব কর্তিক্যাল ভিজুয়াল রেজিওনগুলোকে একসাথে “এক্সট্রাস্ট্রিয়েট কর্টেক্স” বলা হয়। এই স্তরে এসে বর্ণ প্রক্রিয়াজাতকরন অনেক জটিল হয়ে পরে।
V1 এ ত্রিবর্ণী পৃথকীকরন ভাঙতে শুরু করে। V1 এর অনেক কোষ বর্ণালির কিছু অংশে অন্যান্য অংশ থেকে ভালভাবে সাড়া দেয়, কিন্তু এই “বর্ণ সুরকরন” অনেক সময় ভিজুয়াল সিস্টেমের অভিযোজন অবস্থার উপর নির্ভর করে আলাদা হতে পারে। একটি কোষ যা উচ্চ তরঙ্গদৈর্ঘ্যের আলোতে ভাল সাড়া দেয়ার কথা যদি আলোটি উজ্জ্বল হয়, আর সব তরঙ্গদৈর্ঘ্যেই সাড়া দিবে যদি আলোটি অনুজ্জ্বল হয়। কারণ এসব কোষের বর্ণ সুরকরন স্থায়ী না।। এটা বিশ্বাস করা হয় যে V1 একটি আলাদা ও তুলনামূলক ছোট সংখ্যার নিউরন বর্ন দৃষ্টির জন্য দায়ী। এসব বিশেষজ্ঞ “বর্ণ কোষ”এ অনেক সময় রিসেপ্টিভ ক্ষেত্র থাকে যা স্থানীয় কোন রেশিও ধরতে পারে। এই “ডাবল-অপনেন্ট” কোষ নিগেল ডাউ নামে এক বিজ্ঞানী গল্ডফিশের ক্ষেত্রে প্রমাণ করেন; আর তার অস্তিত্ব আছে বলে ব্যাখ্যা দেন ডেভিড হোবেল ও টরস্টেন উইসেল, আর প্রমাণ করেন বেভিল কর্নওয়ে। মার্গারেট লিভিংস্টন ও ডেভিড হোবেল দেখালেন যে ডাবল অপনেন্ট কোষগুলো V1  এ জমা হয়ে থাকে যাদের ব্লবস বলে, এবং এরা জোড়া বর্ণে থাকে, যেমন লাল-সবুজ, ও নীল-হলুদ। লাল-সবুজ কোষগুলো দৃশ্যের একটি পার্টের লাল-সবুজ অংশের সাথে দৃশ্যসংলগ্ন একটি অংশের লাল-সবুজের সাথে তুলনা করে, যা স্থানীয় আলোক বৈসাদৃশ্যতে ভালভাবে সাড়া দেয়। মডেলিং তথ্য জানান দেয় যে ডাবল অপনেন্ট কোষগুলো বর্ণ স্থিতিশীলতার আদর্শ উদাহরণ, যার ব্যাখ্যা এডুইন ল্যান্ড তার রেটিন্যাক্স তত্ত্বে দেন। থাম্ব|এই ছবিটি ১৬ মিলিয়ন পিক্সেল ধারণ করে আছে, যার প্রত্যেকটা সম্পূর্ণ RGB বর্ণ সেট এর বিভিন্ন বর্নের জন্যে দায়ী। মানবচক্ষু ১০ মিলিয়ন আলাদা বর্ণ দেখতে পারে।
এনাটমির তথ্যানুযায়ী বর্ধিত V4 এর নিউরনগুলো ইনফেরিওর টেমপোরাল লোব এ প্রবেশ করে। “IT” কর্টেক্স বর্ণের তথ্যগুলোকে আকারে বর্ধিত করে, যদিও এর সঠিক মানদন্ড পাওয়া যায়নি। এমন অস্পষ্টতার পরেও এটি ব্যবহৃত হয় কারণ এটি সঠিক রাস্তা বাৎলে দেয় (V1>V2>V4>IT), যেখাণে ভেন্ট্রাল স্ট্রীম ডর্সাল স্ট্রীম  এর চেয়ে আলাদা হয় এবং গতি বুঝতে সাহায্য করা সহ আরো কিছু উপকারী তথ্য দেয়।
বর্ণ প্রত্যক্ষকরনের সাপেক্ষতা
কোনকিছুই নিঃশর্তভাবে বিশাল বর্ণালীর অদৃশ্য অংশ থেকে তড়িৎচৌম্বকীয় বিকিরণের দৃশ্য বর্ণালীকে আলাদা করতে পারেনা। সেদিক থেকে দেখতে বর্ণ পুরোপুরিভাবে তাড়িতচৌম্বকীয় বিকিরণ নয়, বরং একজন দর্শকের দেখার উপলব্ধি মাত্র। অধিকন্তু, আলোর দৃশ্যমান বর্ণালী ও মানব চক্ষুর বর্ণদর্শনের মধ্যে একটা সেচ্ছাচারী ম্যাপিং চলতে থাকে। যদিও প্রায় সবাই-ই এমন ম্যাপিং করতে থাকে, দার্শনিক জন লক দেখলেন যে এর বিকল্পও সম্ভব, এবং একে তিনি “বিপরীত বর্ণালি” নাম দেন, যা একটি চিন্তামূলক পরীক্ষা। উদাহরণস্বরুপ, একজন ব্যক্তি এই বিপরীত বর্ণালির কারণে লালকে সবুজ দেখলেন, এবং সবুজকে লাল দেখলেন। সিনথেশিয়া সাপেক্ষ বর্ন পরীক্ষার এরকমই কিছু কিন্তু উদ্ভাসক উদাহরণ যা শুধু আলোই নয়, শব্দ বা আকার দিয়েও ট্রিগার হতে পারে। এভাবে পৃথিবীর  ধর্মাবলী থেকে বর্ণ পরীক্ষণের পৃথকীকরনের সম্ভাবনা বলে দেয় যে বর্ণ একটি সাপেক্ষ মনোবিজ্ঞানগত ঘটনা।
হিমবা সম্প্রদায় এর লকের বর্ণকে অন্যান্য ইউরো-আমেরিকানদের চেয়ে আলাদাভাবে বর্ণনা করে এবং সবুজ রঙের ক্লোজ শেডও পৃথক করতে পারে, যা সাধারন মানুষ ধরতে পারেনা। হিমবারা একদমই আলাদা বর্ণসজ্জা তৈরী করেছে যা বর্ণালীকে গাঢ় শেড ( হিমবা ভাষায় জুজু), খুব হালকা ( তাদের ভাষায় ভাপা), উজ্জ্বল নীল এবং সবুজ ( ওদের ভাষায় বুরু) এবং কিছু শুকনো রঙ, যা তাদের জীবনযাপনের ব্যবস্থানুযায়ী তৈরী।
বর্ণ প্রত্যক্ষকরন বস্তুকে কোথায় উপস্থাপন করা হয়েছে সে প্রসঙ্গের অপর অনেকটাই নির্ভর করে। উদাহরণস্বরুপ, নীল, লাল বা বেগুনী আলোর নিচে সাদা কাগজ আমাদের চোখে যথাক্রমে নীল, লাল বা বেগুনী আলোই প্রতিফলন করবে, য়ামাদের মস্তিষ্ক আবার আলোকের প্রভাব পুরন করতে চাইবে এবং উক্ত তিন অবস্থাতেই সাদা কাগজটিকে সাদা ভাবতে বাধ্য করবে। এ ঘটনাকে বর্ণের স্থিতিশীলতা বলে।
অন্যান্য প্রাণীতে
অনেক প্রাণীই মানুষের “দৃশ্যমান বর্নালি”র বাইরে দেখতে পারে। মৌমাছি এবং আরো অনেক পতঙ্গ অতিবেগুনী রশ্মি দেখতে পারে, যা তাদের ফুলের মধু খুজতে সাহায্য করে। যেসব গাছপালা কীটপতঙ্গের পরাগায়নের উপর নির্ভর করে তা মানুষের দেখা বর্নের চেয়ে অতিবেগুনীতে দেখা বর্ণের উপর নির্ভর করে। পাখিরাও অতিবেগুনী শনাক্ত করতে পারে, এবং কিছু পাখির যৌনমিলনের জন্যেও এই রশ্মি প্রয়োজন। যেসব প্রাণী অতিবেগুনীর সীমায় দেখতে পারে তারা লাল বা লালের কাছাকাছি তরঙ্গদৈর্ঘ্যের কোন বর্ণ দেখেনা। পাখিরা সামান্য লাল দেখে, কিন্তু তা মানুষের মত না। একটা প্রচলিত ভুল কথা রয়েছে যে গোল্ডফিশ অতিবেগুনী থে অবলোহিত সবই দেখতে পায়, কিন্তু এরা অতিবেগুনী দেখলেও দৃষ্টিসীমা অবলোহিত পর্যন্ত নয়।
এই পার্থক্যের কারণ কোন কোষের সংখ্যা ও ধরনে পার্থক্য। স্তন্যপায়ীদের ক্ষেত্রে দুই টাইপ কোন কোষ থাকে, আর এরা লাল-সবুজ বর্নান্ধতাইয় ভোগে। মানুষ অনেক বর সীমায়ই বর্ণ দেখে, কিন্তু তা অন্য স্তন্যপায়ীর সাপেক্ষে মাত্র। বিভিন্ন অস্তন্যপায়ী মেরুদন্ডি প্রাণীরা মাউষের মতই দেখতে পারে। আবার কিছু প্রজাতি পাখি, সরীসৃপ, মাছ ও এম্ফিবিয়ানদের ৩ এর চেয়েও বেশি কোন কোষ থাকে, এবং তাদের বর্ণদৃষ্টি মানুষের চেয়েও ভাল।
বেশিরভাগ কাটারহিনির ( বাদর ও শিম্পাঞ্জীদের পূর্বসূরি, মানুষদেরও পূর্বসূরিও ধরা হয় একে) ৩ ধরনের বর্ণ রিসেপ্টর থাকে, যার ফলে ট্রাইক্রোমাটিক বর্ণদৃষ্টি হয়। এসব প্রাইমেটদের ট্রাইক্রোম্যাট বলে। অন্যান্য প্রাইমেট এবং স্তন্যপায়ীরা ডাইক্রোম্যাট হয়, যা দিনের বেলায় স্তন্যপায়ীর ক্ষেত্রে সাধারন দৃষ্টি। নিশাচর স্তন্যপায়ীদের বর্ণান্ধতা অথবা সামান্য বর্ণদৃষ্টি থাকে।ট্রাইক্রোমেট নন-প্রাইমেট স্তন্যপায়ী অনেক বিরল।
বিভিন্ন অমেরুদন্ডীর বর্ণদৃষ্টি থাকে। মৌমাছি ও ভ্রমরদের ট্রাইক্রোম্যাটিক বর্ণ দৃষ্টি থাকে যা লালের প্রতি অসংবেদনশীল কিন্তু অতিবেগুনীর দিকে সংবেদনশীল। উদাহরণস্বরুপ “অসমীয়া রুফা”র ট্রাইক্রোম্যাটিক বর্ণ দৃষ্টি থাকে, যা তারা ফুলের পোলেন খুজতে ব্যবহার করে। মাছিদের বর্ণদৃষ্টির প্রয়জনীয়তা নিয়ে কেউ ভাবতে পারে এসব রিসেপ্টর সংবেদনশীলতা তাদের নির্দিষ্ট ভিজুয়াল ইকোলজিকে প্রতিফলিত করবে। যাই হোক, হিমেনোটেরান গ্রুপের কীটপতঙ্গরা ( মাছি, ওয়াস্প ইত্যাদি) ৩ ধরনের ফটোরিসেপ্টর থাকে, যার বর্ণালীগত সংবেদনশীলতা মৌমাছির সমান।  পাপিলো প্রজাপতির ৬ ধরনের ফটোরিসেপ্টর থাকে, যাদের সম্ভবত পেন্টাক্রোম্যাটিক দৃষ্টি থাকে। প্রানিজগতের সবচেয়ে জটিল দৃষ্টিব্যবস্থা হল স্টমাটোপডদের, যাদের ১২ টি বর্ণালিগত রিসেপ্টর অনেকগুলো ডাইক্রোম্যাটিক ইউনিট হিসেবে কাজ করে। ট্রপিক্যাল মাছ ও পাখির মত মেরুদন্ডী প্রাণীদের অনেকসময় মানুষের চেয়েও জটিল বর্ণ দৃষ্টি ব্যবস্থা থাকতে পারে। এভাবে তারা যে বর্ণগুলো প্রকাশ করে তারা সমপ্রজাতির প্রতি কোন বার্তা পাঠানোর কাজ করে। পাখির দৃষ্টির ক্ষেত্রে চারটি কোন কোষ থেকে টেট্রাক্রোম্যাটিক দৃষ্টি তৈরী হয়। প্রত্যেক কোন প্রধান চারটি ভার্টেব্রাটা কোন ফটোপিগমেন্ট (LWS/ MWS, RH2, SWS2 এবং SWS1) এর একটি ধারণ করে এবং এর ভেতরের অংশে বর্ণযুক্ত তৈলবিন্দু আছে। কোনের ভেতরের উজ্জ্বল বর্ণের তৈলবিন্দু কোষের বর্ণালীগত সংবেদনশিলতা কমিয়ে দেয়। ফলে এটা বলা হয় যে কবুতর পেন্টাক্রোম্যাটিক হয়। সরীসৃপ ও এম্ফিবিয়ানদেরও চার ধরনের কোন থাকে ( কখনও ৫ টি) এবং এরা প্রায় মানুষের মতই দেখে।, অথবা তার চেয়েও বেশি। আরও বলা যায়, নিশাচর গেকো অনুজ্জ্বল আলোতেও দেখতে পারে।
স্তন্যপায়ীদের বিবর্তনের সাথে সাথে বর্ণদৃষ্টির অংশ হারিয়ে যায়, আবার কিছুর ক্ষেত্রে সেটা ফিরে আসে জিন ডুপ্লিকেশন এর মাধ্যমে। ইউথারিয়ান স্তন্যপায়ী অন্যান্য প্রাইমেটের চেয়ে কম প্রভাবশালী দুটি রিসেপ্টরের বর্ণ প্রত্যক্ষদর্শিতা নিয়ে চলছে, যা কেবল হলুদ, সবুজ ও নীলের পার্থক্য জানে কিন্তু লাল ও কমলার পার্থক্য জানেনা। এমন কিছু প্রমাণও আছে যে কিছু স্তন্যপায়ি, যেমন বিড়ালের উচ্চ তরঙ্গদৈর্ঘ্যের পার্থক্য ধরার ক্ষমতা আছে, তাদের অপসিন জিনে এমিনো এসিডের পরিব্যক্তির মাধ্যমে। লাল দেখার ক্ষমতা প্রাইমেট স্তন্যপায়ীদের জন্য দরকারী ছিল, যা অন্তত ফলের পার্থক্য শেখায়। যাই হোক, প্রাইমেটদের মধ্যেও বর্তমান ও পুরাতন বাদরদের মধ্যে বর্ণদৃষ্টির পার্থক্য বিদ্যমান। বর্তমান বাদরদের এই লেভেলের বর্ণ সংবেদনশিলতা থাকতেও পারে নাও থাকতে পারেঃ বেশিরভাগ প্রজাতীর ক্ষেত্রে পুরুষ ডাইক্রোম্যাট হয়, আর ৬০% নারী ট্রাইক্রোম্যাট হয়। কিন্তু কিছু বাদর মনোক্রোম্যাটা হয়। আর হাওলার বাদর ট্রাইক্রোম্যাট হয়।   হলুদ-সবুজ সংবেদনশীল অপসিন প্রোটিনের ( যার ফলে লাল থেকে সবুজ আলাদা করা যায়) জিনের জন্যে পুরুষ ও নারী প্রজাতিতে ভিজুয়াল সংবেদনশীলতার পার্থক্য থাকে X  ক্রোমোসমের ভিত্তিতে।
কিছু মারসুপিয়াল যেমন মোটা লেজের ডানার্ট (Sminthopsis Crassicaudata) ট্রাইক্রোম্যাটিক বর্নদৃষ্টি দেখায়।
সামুদ্রিক স্তন্যপায়ী যাদের নিম্ন আলোতে দেখার ভাল ক্ষমতা আছে, তারা মনোক্রোম্যাটিক হয়।
বিবর্তন
বর্ণ প্রত্যক্ষকরন ব্যবস্থা বিবর্তনের উপর অনেকটাই নির্ভর করে, যার মধ্যে সবচেয়ে গুরুত্বপূর্ণ ধরা যায় সন্তোষজনকভাবে খাদ্যের উৎস চেনা। তৃনভোজী প্রাইমেটদের ক্ষেত্রে বর্ণ প্রত্যক্ষকরন হল ঠিকভাবে পাতা চেনা। হামিংবার্ডএর ক্ষেত্রে সেটা আবার নির্দিষ্ট ফুল চেনা। অপরপক্ষে, নিশাচর প্রাণীর ক্ষেত্রে বর্ণদৃষ্টি অনেকটা অনুন্নত, কারণ কোনগুলো কাজ করতে পর্যাপ্ত আলো প্রয়োজন। এখন প্রমাণ পাওয়া গেছে যে অতিবেগুনী রশ্মি প্রাণীজগৎএর বিভিন্ন শাখায় বর্ণ প্রত্যক্ষকরনে অংশ নেয়, বিশেষত কীটপতঙ্গের ক্ষেত্রে। সাধারণভাবে, অপ্টিকাল বর্ণালী বস্তুর ইলেকট্রনিক ট্রান্সিশানকে বেষ্টন করে রাখে এবং পরিবেশের ব্যাপারে তথ্য জোগাড়ে সাহায্য করে।
প্রাইমেটদের ট্রাইক্রোম্যাটিক বর্ণদৃষ্টি বিবর্তিত হয়ে উত্তরসূরি বর্তমান বাদর, শিম্পাঞ্জী, এবং মানুষে ডায়ার্নাল সক্রিয়তায় পরিণত হয়েছে এবং গাছের ফল ও ফুল খেতে শুরু করে। অতিবেগুনীর পার্থক্যসহ বর্ণদৃষ্টি কিছু সংখ্যক এন্থ্রোপড এ উপস্থিত আছে, যা মেরুদন্ডীডের বাইরে একমাত্র উদাহরণ।
কিছু প্রাণী অতিবেগুনী বর্ণালীতে বর্ণের পার্থক্য করতে জানে। এই অতিবেগুনী বর্ণালী মানুষের দৃষ্টিসীমার বাইরে কিছু কাটারেক্ট সার্জারীর রোগী বাদে। পাখি, কচ্ছপ, গিরগিটি, কিছু মাছ, এবং কিছু রডেন্টের অতিবেগুনী রশ্মি দেখার ক্ষমতা আছে। তারা তাদের খাদ্য ও স্বভাবিক জীবনে অতিবেগুনী রশ্মি দেখতে পারে, আ মানুষের কাছে অদৃশ্য।
বর্ণ প্রত্যক্ষকরনের গণিত
একটি বাস্তব বর্ণ কিছু নিখাদ বর্ণালীগত বর্ণ এর সমষ্টিমাত্র। যেহেতু তত্ত্বানুযায়ি  অসংখ্য বর্ণালিগত বর্ণ রয়েছে, তাই সকল বাস্তব বর্ণের সেটকে অসীম মাত্রার ভেক্টর স্পেস, আরও ভালভাবে বললে হিলবার্ট স্পেস ভাবা যায়।আমরা এই স্পেসকে Hcolor বলি। প্রায়োগিকভাবে, বাস্তব বর্ণগুলোকে সিমপ্লেক্স এর কোন ভাবা যায় (গাণিতিকভাবে), যাদের ছেদবিন্দুতে বর্ণালীগত বর্ণ, ভরকেন্দ্রে সাদা থাকে এবং চূড়ায় কাল থাকে, এবং মনোক্রোম্যাটিক বর্ণগুলো ছেদবিন্দু ও চূড়ার মধ্যবর্তী কোন স্থানে একই লাইন বরাবর বিরাজমান থাকে।
Hcolor এর একটি এলিমেন্ট C যা দৃশ্যমান তরঙ্গদৈর্ঘ্যের সীমা (যা বাস্তব সংখ্যার মধ্যবর্তী পার্থক্য হয় [Wmin, Wmax] থেকে বাস্তব সংখ্যার ফাংশান, যা [Wmin, Wmax] প্রত্যেক তরঙ্গদৈর্ঘ্য W কে এর তীব্রতা C(w) তে আরোপন করে।
একটি মানবদৃষ্ট বর্ণকে ৩টি সংখ্যর মডেল হিসেবে ভাবা যায় যে সীমায় ৩টি কোনই স্টিমুলেট করা হবে। এভাবে একটি মানবদৃষ্ট বর্ণকে তৃতীয় মাত্রার ইউক্লীডীয় স্পেস এর একটি বিন্দু ভাবা যায়। আমরা এই স্পেসকে R3color বলি।
যেহেতু প্রত্যেক তরঙ্গদৈর্ঘ্য w  তিনটি কোন কোষকে একটি জানা সীমায় স্টিমুলেট করে, সেহেতু এই তিনটি সীমাকে তাদের কোন কোশের নাম S, M, L অনুযায়ী ৩টি ফাংশান যথাঃ  s(w), m(w), l(w) নাম দেয়া যায়।
একটি আলোক বীম যেহেতু অনেক তরঙ্গদৈর্ঘ্যে দ্বারা গঠিত হতে পারে, সেহেতু যে সীমায় Hcolor এ বাস্তব বর্ণ C  প্রত্যেক কোন কোষকে স্টিমুলেট করবে সেটা নির্নয় করতে গেলে আমাদের C(w)*s(w), C(w)*m(w), এবং C(w)*l(w)  এর যোগজীকরন করতে হবে, যার ব্যপ্তি হবে [Wmin, Wmax]। ফলাফলকে ৩ দিয়ে গুন করলে আমরা যা পাই তা প্রত্যেক বাস্তব বর্ণ C এর নির্দিষ্ট প্রত্যক্ষদর্শিত বর্ণ এর সাথে মিলে যায়। এই মিলিত হওয়াটাকে সহজভাবে রৈখিক ভাবেই পাওয়া গেছে। এটাও সহজভাবে দেখা যায় যে বাস্তব স্পেস Hcolor এর বিভিন্ন এলিমেন্ট R3color এর একই প্রত্যক্ষদর্শিত বর্ণেই পাওয়া যায়, তাই একটি প্রত্যক্ষদর্শিত বর্ণ একতি বাস্তব বর্ণের কাছে অনন্য নাও হতে পারে।
এভাবে মানবদৃষ্ট বর্ণ প্রত্যক্ষকরণকে অসীম মাত্রার হিলবার্ট স্পেস Hcolor থেকে তিন মাত্রার ইউক্লীডীয় স্পেস R3color পর্যন্ত একটি নির্দিষ্ট, অস্বতন্ত্র, রৈখিক ম্যাপিং দ্বারা পরিমাপ করা হয়।
প্রায়োগিকভাবে, রৈখিক ম্যাপিংয়ের মাধ্যমে সিমপ্লেক্সের উপরে কোন যার ছেদবিন্দু বর্ণালীগত বর্ণ, তার ছবি R3color এরও একটি কোন হবে। ছেদবিন্দু থেকে কোনের বাইরে যেতে থাকলে তা একই ক্রোমাটিসিটি তে বাড়ন্ত তিব্রতা নির্দেশ করে। এই কোনের শুধু প্রস্থ নিলে তা একটি দুই মাত্রার ক্রোমাটিসিটি স্পেস তৈরী করে। এই তিন মাত্রার কোন আর এই দুই মাত্রার কোন উভয়েই উত্তল অংশের সেট, যার মানে হল বর্ণালীর মিশ্রনও একটি বর্ণ।
বাস্তবে, কোন একটি ব্যক্তি বা বস্তুর বিভিন্ন বাস্তব বর্ণ স্টিমুলাই এর প্রতি তিনটি কোনের সাড়া দেয়ার মাত্রা পরিমাপ করা অনেক কঠিন। এর পরিবর্তে মনোবিজ্ঞানগত ভাবে এ মাপ নেয়া হয়। সাধারণত তিনটি টেস্ট লাইট ব্যবহৃত হয়, যাদের আমরা S, M, L বলতে পারি। মানুষের প্রত্যক্ষদর্শনের স্পেসের ক্রমাঙ্ক নির্ণয়ের জন্যে বিজ্ঞানীরা কিছু লোককে S, M, L এর জন্যে কিছু নির্দিষ্ট কম্বিনেশন ঘুরিয়ে তীব্রতা(IS, IM, IL) পাল্টিয়ে যেকোন বর্ন তৈরী করতে বলেন, যতক্ষন কোন মিল পাওয়া না যায়। জেনে রাখা ভাল বাস্তবে S,M,L  এর যেকোন একটিকে বাস্তব বর্ণ পরীক্ষনে কিছু তীব্রতায় যোগ করা হয়, এবং সেই কম্বিনেশন তৈরি হয় বাকী দুটি লাইটের রৈখিক কম্বিনেশন দ্বারা, এবং প্রায় যথাযথ ফলাফল পাওয়া যায়।
ফলাফলে প্রাপ্ত তীব্রতার কম্বিনেশনগুলোকে ৩ স্পেসের একটি সাবসেট ভাবলে মানুষের প্রত্যক্ষদর্শিত বর্ণ স্পেসের একটি মডেল তৈরী হয় (জানা ভাল যে যখন S,M,L এর একটি টেস্ট কালারে যোগ করা হয়, তখন এর তীব্রতাকে ঋনাত্মক ধরা হয়।)। আবার এটি গানিতীকভাবে একটি কোন হয়, চতুর্ভূজ না, কিন্তু তবুও উৎস যে ৩ মাত্রার স্পেস থেকে উৎপন্ন হয় তার সব রশ্মি একটি উত্তল সেট তৈরী করে। আবার, এই কোনের একটি ধর্ম আছে যার ফলে এটি উৎস থেকে তিব্রতা অনুযায়ী আনুপাতিকভাবে দূরে সরতে থাকে। আবার কোনটির প্রস্থ একটি সমান আকারে থাকে, যার স্পেসের “ক্রোমাটিসিটি”; যা আবার CIE 1931 Color Space  এর X+Y+Z  এর ধ্রুবতার জন্য দায়ি, এবং এটি থেকে CIE ক্রোমাটিসিটি ডায়াগ্রাম আসে।
CIE ক্রোমাটিসিটি ডায়াগ্রাম অশ্বক্ষুড়াকৃতির হয়, যার বাকা প্রান্ত সকল বর্ণালীগত বর্নের জন্য দায়ী। এবং বাদবাকী সোজা প্রান্ত পরিপৃক্ত রক্তবর্ণ এর জন্য দায়ী, যা লাল ও বেগুনীর মিশ্রনে তৈরী।
আরও দেখুন
Hcolor এর একটি এলিমেন্ট C যা দৃশ্যমান তরঙ্গদৈর্ঘ্যের সীমা (যা বাস্তব সংখ্যার মধ্যবর্তী পার্থক্য হয় [Wmin, Wmax] থেকে বাস্তব সংখ্যার ফাংশান, যা [Wmin, Wmax] প্রত্যেক তরঙ্গদৈর্ঘ্য W কে এর তীব্রতা C(w) তে আরোপন করে।
ইফ্রিকিয়া
ইফ্রিকিয়া ( إفريقية ) যা আল মাগরিব আল আদনা ( المغرب الأدنى) নামেও পরিচিত হলো আজকের তিউনিসিয়া, পূর্ব আলজেরিয়া ও ত্রিপোলি (এখন পশ্চিম লিবিয়া ) নিয়ে গঠিত একটি মধ্যযুগীয় ঐতিহাসিক অঞ্চল। এতে তখনকার আফ্রিকীয় বাইজেন্টাইন প্রদেশ প্রকনসুলারিসও অন্তর্ভুক্ত ছিল, কিন্তু মৌরিতানিয়া অন্তর্ভুক্ত ছিল না। ৭০৩ খ্রিস্টাব্দে উমাইয়া খিলাফতের হাতে উক্ত অঞ্চল বিজিত হওয়ার পর তা ইফ্রিকিয়া প্রদেশ নামে প্রসিদ্ধি লাভ করে এবং তখন থেকে উক্ত অঞ্চল এই নামেই পরিচিত হয়। তবে আফ্রিকা মহাদেশকেও আরবিতে ইফ্রিকিয়া বলা হয়।
দক্ষিণে ইফ্রিকিয়া আধা-শুষ্ক জমি এবং আলজারিদ নামক লবণ জলাভূমি দ্বারা আবদ্ধ ছিল এবং উত্তরের সীমানা উত্তর সিসিলি থেকে উত্তর আফ্রিকীয় উপকূল –রেখা পর্যন্ত বিস্তৃত। পশ্চিম সীমানা বেজাইয়া পর্যন্ত পৌঁছে গেছে। এটির রাজধানী ছিল যথাক্রমে কার্থেজ, কায়রাওয়ান, মাহদিয়া ও তিউনিস। ৮২৭ খ্রিস্টাব্দে আগলাবিরা কায়রাওয়ানে তাদের ঘাঁটি থেকে দক্ষিণ ইতালি আক্রমণের সূচনা করে এবং সিসিলি আমিরাত ও বাবারি আমিরাত প্রতিষ্ঠা করে, যা নরমানদের দ্বারা বিজিত না হওয়া পর্যন্ত স্থায়ী ছিল।
ইতিহাস
ইফ্রিকিয়া প্রদেশটি ৭০৩ সালে সৃষ্টি হয়, যখন উমাইয়া খিলাফত বাইজেন্টাইন সাম্রাজ্য থেকে আফ্রিকা দখল করে। যদিও পুরো প্রদেশ জুড়ে ইসলামের অস্তিত্ব ছিল তবুও আরব মুসলিম ও স্থানীয় বার্বারদের মধ্যে যথেষ্ট ধর্মীয় উত্তেজনা ও সংঘর্ষ চলছিল। মানুষের বিশ্বাস ও উপলব্ধিও এক এলাকা থেকে অন্যত্র স্থানান্তরিত হয়। উপকূলীয় শহর এবং গ্রামের মধ্যে এই বৈসাদৃশ্য ছিল সবচেয়ে বেশি। উমাইয়াদের পতনের সাথে ইফ্রিকিয়ার মুসলিম মালিকানা ইতিহাসে অনেকবার হাত পরিবর্তন করেছে এবং শেষ পর্যন্ত আগলবিদের জন্য পথ প্রশস্ত করেছে, যারা বাগদাদে আব্বাসীয়দের এজেন্ট হিসেবে কাজ করেছিল।
এরপর ৯০৯ সালে ফাতেমীয়দের হাতে তাদের উৎখাত হয়, যখন তারা তাদের রাজধানী রাক্কাদা হারায় এবং ৯৬৯ সালে ফাতেমীয়দের হাতে ইফ্রিকিয়ার সমস্ত নিয়ন্ত্রণে চলে যায়। তখন তারা মিশরের নিয়ন্ত্রণ নেয়। ফাতেমীয়রা ধীরে ধীরে ইফ্রিকিয়ার উপর তার নিয়ন্ত্রণ হারাতে থাকে। কারণ তাদের শাসক জিরিদরা আস্তে আস্তে স্বায়ত্তশাসিত হয়ে ওঠে।
ধর্মীয় বিভাজন মুওয়াহহিদিন রাজবংশের জন্য ১১৪৭ সালে পশ্চিম ইফ্রিকিয়া ( মাগরেব ) ও ১১৬০ সালের মধ্যে সমগ্র ইফ্রিকিয়া দখল করার পথ প্রশস্ত করে। এ সাম্রাজ্যটি ১৩ শতকের শুরু পর্যন্ত স্থায়ী ছিল। এরপর এটি হাফসীয়দের দ্বারা প্রতিস্থাপিত হয়েছিল। ১২২৯ সালে হাফসিয়রা মুওয়াহহিদিনদের থেকে নিজেদের স্বাধীনতা ঘোষণা করে এবং আবু জাকারিয়ার অধীনে নিজেদের সংগঠিত করে, যিনি নিজের নতুন রাজধানী তিউনিসের চারপাশে হাফসিয় সাম্রাজ্য গড়ে তোলেন।
আরবি মৌখিক ঐতিহ্যের রেকর্ড থেকে বোঝা যায় যে মুসলমানরা রাজনৈতিক সংঘাতের কারণে আরব দেশ থেকে প্রথম আফ্রিকায় চলে যায়। যাহোক, ৬৩২ সালে মুহাম্মাদ সা. এর মৃত্যুর প্রায় সাত বছর পর আফ্রিকায় মুসলিম আক্রমণ শুরু হয়। আফ্রিকায় এ অভিযানের নেতৃত্বে ছিলেন বিখ্যাত জেনারেল আমর ইবনুল আস এবং আলেকজান্দ্রিয়া দখলের পর পর আফ্রিকায় মুসলিম নিয়ন্ত্রণ দ্রুত ছড়িয়ে পড়ে।
মুসলিম ব্যবসায়ী এবং আফ্রিকীয় উপকূলের স্থানীয় অধিবাসীদের মধ্যে আন্তঃসাংস্কৃতিক সংযোগ স্থাপনের কারণে ইসলাম ধীরে ধীরে পূর্ব আফ্রিকার উপকূলীয় অঞ্চলে শিকড় গেড়ে বসেছিল। ইসলামি আফ্রিকার রাজনৈতিক পরিস্থিতি অন্য যে কোনো অবস্থার মতোই ছিল: আন্দোলন ও রাজবংশের মধ্যে একটি বিশৃঙ্খল ও অবিরাম ক্ষমতার লড়াইয়ে ভরা। তখন যে কোনো আশাবাদী দলের সাফল্যের একটি মূল কারণ ছিল আধিপত্য বিস্তারের জন্য অর্থায়নের জন্য সম্পদের নিরাপত্তা এবং বিশাল সম্পদের একটি উৎস ছিল সাব -সাহারান আফ্রিকার সোনার খনিজ এলাকাগুলি।
এসব সোনার খনির অস্তিত্ব আফ্রিকায় সম্প্রসারণকে অত্যন্ত সার্থক করে তুলে। মুসলিম সাম্রাজ্য আফ্রিকার উত্তর ও দক্ষিণ উভয় অংশে প্রভাব ও নিয়ন্ত্রণের জন্য অভিযান চালায়। ১১শ শতকের শেষের দিকে ইসলাম দৃঢ়ভাবে ভূমধ্যসাগর বরাবর নিজেকে প্রতিষ্ঠিত করে। ইউরোপীয়দের মতো মুসলমানরাও ১৪ শতকে কালো মৃত্যুর নৃশংস প্রভাব অনুভব করে, যখন এটি ইউরোপ হয়ে পশ্চিম আফ্রিকায় (মাগরেব) পৌঁছয়। মাগরেব ও ইফ্রিকিয়া মূলত ১৬ এবং ১৮ শতকের মধ্যে উসমানীয় সাম্রাজ্যের অধীনে ছিল।
ইসলাম ও আফ্রিকা
ইসলামিক নবী মুহাম্মদের মৃত্যুর একশত বছর পরে, আরব বিশ্ব সিন্ধু নদী পর্যন্ত বিস্তৃত হয়েছিল, এইভাবে এশিয়া, আফ্রিকা এবং ইউরোপ জুড়ে তাদের সাম্রাজ্য বিস্তৃত হয়েছিল। আরব বণিক পথযাত্রী, এবং ধর্মগুরুরা উপকূল বরাবর এবং সুদানের মতো অঞ্চলে ইসলাম প্রচার করতে শুরু করে। মুসলমানদের সাথে মিথস্ক্রিয়া বৃদ্ধির কারণে ইসলাম প্রথম সুদানী বণিকদের সাথে শিকড় গেড়েছিল। তারপরে তারা বেশ কয়েকজন শাসককে অনুসরণ করেছিল যারা ঘুরে ঘুরে সমগ্র দেশগুলিকে রূপান্তরিত করেছিল, যেমন একাদশ শতাব্দীতে ঘানা এবং ত্রয়োদশ শতাব্দীতে মালিকে। আফ্রিকার বিশ্বে ইসলাম যেভাবে প্রবেশ করেছিল তার কারণে গ্রামীণ জনসংখ্যার একটি বড় অংশ মুসলিম রাজ্যের বাইরে থেকে যায়। একাদশ শতাব্দীতে ইসলামের প্রসারকে নতুন জীবন দেওয়া হয়েছিল যখন আলমোরাভিডস নামে পরিচিত বারবার যাযাবরদের একটি ইসলামিক মৌলবাদী দল পশ্চিমা ইসলামী সাম্রাজ্যের নিয়ন্ত্রণ নেয়। যদিও ইসলাম বেশিরভাগ আফ্রিকা জুড়ে ছড়িয়ে পড়েছিল তখন এটি লক্ষ করা গুরুত্বপূর্ণ যে এটি একটি অত্যন্ত অনিয়মিত প্রক্রিয়া যা দীর্ঘ সময় ধরে ঘটেছিল এবং ধ্রুবক বা দ্রুত ছিল না।
আফ্রিকান সমাজে ইসলামী প্রভাব
ঘানার মতো কিছু এলাকায়, মুসলমানদের উপস্থিতি বেশ কয়েকটি মসজিদ প্রতিষ্ঠার দিকে পরিচালিত করে। এটা বিশ্বাস করা হয় যে সুদানো সহেলিয়ান শৈলীটি মালিয়ান রাজা মানসা মুসা দ্বারা প্রকৌশলী হয়েছিল, যিনি তার তীর্থযাত্রা থেকে মক্কায় একজন স্থপতিকে ফিরিয়ে এনেছিলেন যার নাম ছিল আল-সাহিলি। মুসার ভাই সমগ্র সাম্রাজ্য জুড়ে নতুন মসজিদ নির্মাণে গুরুত্বপূর্ণ ভূমিকা পালন করেছিলেন এবং তাদের সাম্রাজ্যে নতুন এবং পুরানো ধর্মান্তরিতদের সাহায্য করার জন্য শিক্ষার ধর্মীয় কেন্দ্র স্থাপন করেছিলেন। মালি সাম্রাজ্যের বাণিজ্যিক ও বুদ্ধিবৃত্তিক অগ্রগতির জন্য দায়ী টিমবুক্টু এমন একটি ধর্মীয় কেন্দ্র। ষোড়শ শতাব্দীতে টিম্বাক্টুর অনেক মুসলিম পণ্ডিত সুদানের অধিবাসী ছিলেন। আরবি আফ্রিকায় প্রবেশ করে এবং সোয়াহিলি তৈরি করতে বান্টুর সাথে মিশে যায়। এটাও বিশ্বাস করা হয় যে লেক চাদ এবং ভূমধ্যসাগরের মধ্যে লাভজনক বাজারে বন্দী হওয়া এবং দাসত্বে বিক্রি হওয়া এড়াতে রূপান্তর একটি কার্যকর উপায় ছিল। আফ্রিকান নেতাদের জন্য রূপান্তর ছিল শক্তিশালী আরবদের কাছ থেকে সমর্থন এবং বৈধতা অর্জনের জন্য একটি রাজনৈতিক হাতিয়ার যার অনুমোদন তাদের শত্রুদের নির্মূল করতে কার্যকর হবে। যাইহোক, সমস্ত উপজাতি সহজে ইসলাম এবং আরবদেরকে তাদের ঊর্ধ্বতন হিসেবে গ্রহণ করেনি। মালির বামানা সাম্রাজ্যের সাথে আধুনিক বুর্কিনা ফাসোতে বসবাসকারী মসি ইসলামের বিরুদ্ধে তীব্র প্রতিরোধ প্রকাশ করেছিলেন। অবশেষে, ইসলামের সংস্পর্শে আসার ফলে তার নিজস্ব অনন্য অনুশীলন এবং আচার-অনুষ্ঠান সহ ইসলামের একটি আফ্রিকান স্ট্রেন তৈরি করা হয়েছিল।
আফ্রিকান শিল্পের উপর ইসলামী প্রভাব
মানুষ এবং প্রাণীর চিত্রায়নের উপর ইসলামিক নিষেধাজ্ঞা আফ্রিকান সংস্কৃতিতে অন্তর্ভুক্ত এবং একত্রিত হয়েছিল। আফ্রিকার প্রথম দিকের মুসলিম ধর্মগুরুদের ক্যারিশমা অনেক লোককে ইসলামের দিকে আকৃষ্ট করেছিল। এই আলেমরা যারা মারাবাউট নামে পরিচিত ছিল, তারা কুরআনের আয়াত সম্বলিত তাবিজ তৈরি করতে শুরু করেছিল। এই তাবিজগুলি ধীরে ধীরে আফ্রিকান সংস্কৃতিতে তাবিজের ভূমিকা প্রতিস্থাপন করে। টেক্সটাইল এবং অন্যান্য কারুকাজ করা পণ্যগুলির জন্য জটিল নিদর্শন তৈরি করার জন্য জীবিত প্রাণীর উপস্থাপনা এড়ানোর উপর জোর দেওয়া জ্যামিতিক নকশার উপর নির্ভরতাকে শক্তিশালী করেছে। মাশকারেড অন্য একটি শিল্প ফর্ম যা ইসলামী আফ্রিকায় বিদ্যমান ছিল এবং সেগুলি মালির মতো দেশে রাজকীয় আদালতে সঞ্চালিত হত। যাইহোক, আফ্রিকার স্থাপত্য, বিশেষত মসজিদগুলিতে সবচেয়ে লক্ষণীয় ইসলামিক ছাপ পড়েছিল। ইসলামী সভ্যতা আফ্রিকায় বিধ্বস্ত হয়েছিল এবং সাংস্কৃতিক বৈচিত্র্যের একটি বৈশিষ্ট্যে পরিণত হয়েছে এবং এটি সমগ্র আফ্রিকা জুড়ে মসজিদের ভিড়ের চেয়ে ভাল কোথাও প্রতিফলিত হয় না।
আফ্রিকীয় কনস্টান্টাইন
আফ্রিকীয় কনস্টান্টাইন ছিলেন একজন পণ্ডিত, যিনি কার্থেজে জন্মগ্রহণ করেন এবং ১১ শতকে সিসিলিতে স্থানান্তরিত হন। কনস্টান্টাইন কায়রো, ইথিওপিয়া ও ভারতের মতো জায়গায় ভ্রমণ করেন। তিনি অসংখ্য ভাষায় জ্ঞানী ছিলেন।
তার সর্বশ্রেষ্ঠ কাজটি আসে যখন তিনি মন্টে যোগদান করেন। সেখানে তিনি ৩০টির বেশি বই অনুবাদ করেন, যার মধ্যে আইজ্যাক দ্য ইহুদীর কাজও রয়েছে। তিনি পশ্চিম খিলাফতের অন্যতম নিপুণ চিকিৎসক ছিলেন। তিনি আরবি থেকে লাতিন ভাষায় গ্রীক ওষুধের উপর মুসলিম বইগুলি অনুবাদ করেছিলেন, যা ইউরোপকে চিকিৎসা জ্ঞানের একটি তরঙ্গে উন্মুক্ত করে দেয়। তার বইদ্য টোটাল আর্ট পার্সিয়ান চিকিত্সক আলী ইবনে আব্বাসের রয়্যাল বইয়ের উপর ভিত্তি করে রচিত।
ইবনে খালদুন
তিউনিসে জন্মগ্রহণকারী একজন ইতিহাসবিদ ইবনে খালদুন ছিলেন মধ্যযুগের অন্যতম বিখ্যাত শিক্ষাবিদ। ইবনে খালদুনের বই মুকাদ্দিমা ১৫ থেকে ১৯ শতকের মধ্যে মিশর, তুরস্ক এবং ফ্রান্সের লেখকদের তরঙ্গকে প্রভাবিত করেছিল। ইবনে খালদুন আন্দালুস ও আল মাগরেবে অসংখ্য রাজনৈতিক পদে দায়িত্ব পালন করেন। ১৪ শতকের শেষের দিকে তিনি আলজেরীয় একটি উপজাতির কাছে আশ্রয় নিয়েছিলেন এবং ইতিহাসের একটি ভূমিকা মুকাদ্দিমা লেখার জন্য তার চার বছরের প্রচেষ্টা শুরু করেছিলেনI সমাজবিজ্ঞানের ভিত্তি স্থাপন করেছিলেম, যখন পরবর্তী দুটি খণ্ড রাজনীতির জগতকে অন্বেষণ করেছিল, পরবর্তী বইগুলি শহুরে জীবন, অর্থনীতি এবং জ্ঞানের অধ্যয়নের মতো অনেকগুলি বিভিন্ন থিম অন্বেষণ করেছিল। তিনি তার পরবর্তী বছরগুলি মিশরে মালিকি ফিকহের বিচারক হিসাবে কাটিয়েছিলেন যেখানে তিনি তার কাজকে অত্যন্ত গুরুত্ব সহকারে নিয়েছিলেন, প্রতিটি মামলাকে তার যোগ্যতার ভিত্তিতে মূল্যায়ন করেছিলেন এবং বিচার ব্যবস্থায় তিনি যে ত্রুটিগুলি আবিষ্কার করেছিলেন তা নির্মূল করার চেষ্টা করেছিলেন। ইসলামিক আইনের প্রতি তার কিছুটা কঠোর পন্থা কিছু মিশরীয়কে অস্বস্তিকর করে তোলে, তাই তিনি শেষ পর্যন্ত তার অবস্থান ছেড়ে আরব বিশ্বের পূর্ব প্রান্তে ভ্রমণ করেন। 1400 সালে, তিনি দামেস্কের বাইরে তৈমুরের সাথে কথা বলেন, যিনি তার প্রজ্ঞার জন্য বিস্মিত ছিলেন। তিনি দামেস্কের অনেক বাসিন্দার জন্য নিরাপদ পথ নিশ্চিত করতে পেরেছিলেন কিন্তু শহর বা এর মসজিদকে বরখাস্ত করা থেকে রক্ষা করতে পারেননি। এরপর তিনি কায়রোতে যান এবং বাকি বছরগুলো আপেক্ষিক শান্তি ও নিরিবিলিতে অতিবাহিত করেন। তিনি 1406 সালে মারা যান এবং কায়রোর বাইরে তাকে সমাহিত করা হয়।
ইফ্রিকিয়ার জিরিদ রাজবংশের শাসক
( বনু হিলালের আক্রমণ (1057) — কাইরুয়ান ধ্বংস হয়ে যায়, জিরিদ প্রধান উপকূলীয় শহরগুলিতে হ্রাস পায়, গ্রামীণ এলাকাগুলি ক্ষুদ্র বেদুইন আমিরাতগুলিতে বিভক্ত হয়)
( ইফ্রিকিয়ান উপকূল নরম্যান সিসিলি দ্বারা সংযুক্ত (1143-1160))
আফ্রিকা রাজ্যের নরমান রাজা (ইফ্রিকিয়া)
( সমস্ত ইফ্রিকিয়া জয় করা এবং আলমোহাদের দ্বারা সংযুক্ত (1160))
মুহাম্মদ হাবিবুল্লা পাঠান
হাবিবুল্লা পাঠান (জন্ম ৭ ফেব্রুয়ারি ১৯৩৯) একজন বাংলাদেশি প্রত্ন সংগ্রাহক ও গবেষক। প্রত্নতত্ত্বে বিশেষ অবদানের জন্য ২০০৯ সালে বাংলা একাডেমি তাকে সম্মানসূচক ফেলোশিপ প্রদান করে। ফোকলোর গবেষণায় অবদানের জন্য ২০২১ সালে তিনি বাংলা একাডেমি সাহিত্য পুরস্কার অর্জন করেন।
জীবনী
হাবিবুল্লা পাঠান ১৯৩৯ সালের ৭ ফেব্রুয়ারি নরসিংদী জেলার বেলাবো উপজেলার বটেশ্বর গ্রামে জন্মগ্রহণ করেন। তার পিতার নাম হানিফ পাঠান ও মাতা সেলিনা বেগম। হানিফ পাঠান ছিলেন একজন লোকসাহিত্য সংগ্রাহক ও গবেষক। বাংলাদেশের প্রাচীন দুর্গনগরী ও প্রত্নতাত্ত্বিক স্থান উয়ারী-বটেশ্বরকে জনসমক্ষে তুলে ধরার জন্য সর্বাধিক পরিচিত। তিনি বাংলাদেশের সর্বোচ্চ সংখ্যক প্রবাদ সংগ্রহ ও মূল্যায়ন করেছেন। পিতার হাত ধরে হাবিবুল্লাহ প্রত্ন সংগ্রাহক ও গবেষণায় আগ্রহী হয়ে উঠেন। ১৯৫৫ সালে অষ্টম শ্রেণীতে পড়াবস্থায় তিনি পিতার সাথে উয়ারী-বটেশ্বর প্রত্নস্থলের গবেষণায় সাহায্য করা শুরু করেন। তাদের প্রচেষ্টায় ১৯৬৬ সালে প্রথম এ অঞ্চলে প্রত্নতাত্ত্বিক জরিপ করা হয় এবং এরই প্রেক্ষিতে ২০০০ সালে উয়ারী-বটেশ্বর খননেন কাজ শুরু হয়।
গ্রন্থ
সুফী মোস্তাফিজুর রহমান ও মুহাম্মদ হাবিবুল্লা পাঠান লিখিত উয়ারী-বটেশ্বর: শেকড়ের সন্ধানে নামক গবেষণাগ্রন্থ বইটি ২০১৩ প্রথম আলো বর্ষসেরা বই পুরস্কার লাভ করে।
ধারণক্ষমতা অনুযায়ী স্টেডিয়ামগুলির তালিকা
আসন ধারণক্ষমতা অনুযায়ী সারা বিশ্বের ক্রীড়াঙ্গন বা স্পোর্টস স্টেডিয়ামগুলির তালিকা এই পৃষ্ঠায় দেওয়া হল। আসন ধারণক্ষমতা বলতে বোঝায় কোনো স্টেডিয়ামে সর্বোচ্চ দর্শকাসন সংখ্যা।
বিশ্বের অধিকাংশ বৃহৎ স্টেডিয়ামগুলি ব্যবহৃত হয় অ্যাসোসিয়েশন ফুটবল বা আমেরিকান ফুটবলের জন্য। যদিও একাধিক উচ্চ ধারণক্ষমতা সম্পন্ন স্টেডিয়াম বেসবল, ক্রিকেট, গেলিক গেমস, রাগবি ইউনিয়ন, রাগবি লিগ, অস্ট্রেলীয় রুলস ফুটবল ও কানাডীয় ফুটবল ফুটবলের]] জন্যও ব্যবহৃত হয়ে থাকে। অনেক স্টেডিয়ামেই পিচের সীমানা বরাবর রানিং ট্র্যাকও থাকে যাতে স্টেডিয়ামগুলি ট্র্যাক ও ফিল্ডজাতীয় অনুষ্ঠানগুলির জন্যও ব্যবহার করা যায়। প্রাচীন রোমের সার্কাস ম্যাক্সিমাসের আনুমানিক ২,৭০,০০০ দর্শকাসন ছিল। বর্তমানে প্রাগের স্টারহোভ স্টেডিয়ামটির দর্শকাসন সংখ্যা ২,২০,০০০। কিন্তু এটি খেলাধূলার জন্য নিয়মিত ব্যবহার করা হয় না।
এই পৃষ্ঠার তালিকাগুলিতে মূলত ৪০,০০০ ও তদুর্ধ দর্শকাসন বিশিষ্ট স্টেডিয়ামগুলিই অন্তর্ভুক্ত করা হল। নিচে পৃথক একটি তালিকায় মোটর রেসিং স্টেডিয়ামগুলির বর্ণনা দেওয়া হল। উল্লেখ্য, এগুলি অন্যান্য স্টেডিয়ামের থেকে অনেক বড়ো আকারের হয়ে থাকে।
রেসিং স্থান
এই তালিকায় ঘোড়দৌড় ও মোটর রেসিং স্থানগুলি অন্তর্ভুক্ত করা হল। মোটর রেসিং কোর্সের বিশালতার জন্য, প্রত্যেক পয়েন্টে ঘন ঘন গাড়িগুলি পাস করে। ফলে কোনো একটি আসন থেকে সমগ্র ট্র্যাকটি দেখা সম্ভব হয় না। এই কারণ এই সব স্থানে অন্যান্য স্টেডিয়ামের তুলনায় অনেক বেশি সংখ্যক দর্শকের আসন রাখা সম্ভব হয়।
ব্যবসায়িক পরিসংখ্যান
ব্যবসায়িক পরিসংখ্যান ব্যবসায়ের পরিচিতিমূলক একটি বিষয়। এটি ব্যবসায়িক উদ্যোগগুলি পর্যালোচনা করে ব্যবসায়ের সম্প্রসারণ, পরিকল্পনা, উন্নয়ন এবং সংশ্লিষ্ট সমস্যাগুলি নির্ধারণ করার জন্য ব্যবহার করা হয়। ব্যবসায়িক পরিসংখ্যানের মাধ্যমে কোম্পানিগুলি পণ্য ও পরিষেবা বিক্রয় করার পরিকল্পনা করতে পারে, বিতরণ পরিচালনা করতে পারে, মার্কেটিং ক্যাম্পেইন পরিকল্পনা করতে পারে এবং নতুন উৎপাদনের জন্য আবশ্যক সংস্থাপন পরিকল্পনা করতে পারে।
ব্যবসায়িক পরিসংখ্যানের মাধ্যমে একটি উদ্যোগ পরিকল্পনা করার জন্য প্রাথমিক তথ্য সংগ্রহ ও বিশ্লেষণ করা হয়। ব্যবস্থাপনা তথ্য, বিপণন তথ্য, আর্থিক তথ্য, গ্রাহকের তথ্য এবং প্রতিযোগিতায় আবদ্ধ তথ্য উদ্ভূত করা হয়।
ধারণা
ব্যবসায়িক পরিসংখ্যান হল ব্যবসায়িক উপাদানের সংখ্যামূলক বিশ্লেষণ ও তথ্য প্রক্রিয়ার একটি উপক্রিয়া। এর মাধ্যমে ব্যবসায়িক ডেটা সংগ্রহ, পরিবর্তন, বিশ্লেষণ এবং ব্যবসায়িক নির্ধারণ সম্পর্কিত সমস্যার সমাধান করা হয়। ব্যবসায়িক পরিসংখ্যানে মাল্টিপল পরিসংখ্যানিক উপাদান ব্যবহার করা হয়, যা উপাদানের মধ্যে সম্পর্ক বুঝতে সহায়তা করে।
ব্যবসায়িক পরিসংখ্যানের মাধ্যমে ব্যবস্থাপনা করা হয় ব্যবসায়িক ডেটা থেকে প্রাপ্ত পরিসংখ্যানিক মানগুলির ভিত্তিতে। এটি পরিসংখ্যানিক সাধারণ মান বিশ্লেষণ, সম্পাদন এবং প্রদর্শনের জন্য ব্যবহৃত হয়। এর মাধ্যমে ব্যবসায়িক নির্ধারণ, পরিকল্পনা, নির্দেশনা এবং নিরীক্ষণ প্রক্রিয়া সহজ এবং নিরাপদ হয়ে থাকে।
তাশখন্দ–সমরকন্দ উচ্চ গতির রেলপথ
ইতিহাস
নির্মাণ ১১ মার্চ ২০১১ সালে রেলপথের উপর শুরু হয়, পরে সেই বছরে প্রায় ৭০ মিলিয়ন মার্কিন ডলার খরচ করে পরিকল্পনাটি সম্পন্ন হয়। রেলপথটি নতুন এবং পুনর্নির্মাণযোগ্য ট্র্যাক্ট উভয়ের ক্ষেত্রে পাশাপাশি রুটের আধুনিক সংকেত ব্যবস্থাগুলিও যোগ করা হ্য । উচ্চ গতির রেল পরিষেবা সমর্থন করতে সক্ষম ট্র্যাক্ট নির্মাণের পাশাপাশি, প্রকল্পটির অংশ হিসাবে বুখারার ও খিযা শহরগুলির নিম্নমানের কিছু ট্র্যাক্ট নির্মিত হয়েছিল। ৩৪৪ কিলোমিটার (২১৪ মাইল) উচ্চ গতির রেলপথটি দিয়ে ২৫0 কিলোমিটার/ঘণ্টা (১৬০ মাইল) পর্যন্ত গতিতে ট্রেন চলতে সক্ষম। এর ফলে তাশখন্দ এবং সমরকন্দের মধ্যে প্রায় দুই ঘণ্টায় রেলপথে ভ্রমণের সম্ভব হয়েছে। ২০১১ সালের সেপ্টেম্বরে রেলপথটি বাণিজ্যিক কার্যক্রমের জন্য উন্মুক্ত করার কথা হয়েছিল, কিন্তু বিলম্বের মুখোমুখি হয়েছিল নির্মাণ প্রকল্পটি।
পরিচালনা
রেলপথ পরিচালনার জন্য দুটি ট্রেন ২০০৯ সালের নভেম্বরে টালগো থেকে ক্রয়ের জন্য €৩৮ মিলিয়ন মূল্যের অর্ডার দেওয়া হয়েছিল, ক্রয়ের খরচটি রেল পরিচালক ওজবেকিস্টন টেমেয়ার ও'ওলারি এবং রাষ্ট্রের উজবেকিস্তান পুনর্গঠন এবং উন্নয়ন জন্য তহবিল থেকে পাওয়া ঋণের মধ্যে বিভক্ত ছিল । টালগো ২৫০ শ্রেণির প্রথম ট্রেনটি, ২২ জুলাই ২০১১ সালে তাশকন্দে পৌছায়। প্রতিটি ট্রেনের মধ্যে ২ টি পাওয়ার কার, আট প্যাসেঞ্জার কার এবং ২৭৭ জন যাত্রী ধারণ ক্ষমতা এবং একটি ডাইনিং গাড়ি রয়েছে। দ্বিতীয় ট্রেনটি তাশকন্দে ৯ ডিসেম্বর ২০০১ সালে পৌঁছায়। ২৬ আগস্ট, ২০১১ সালে ট্রেনটি তাশখন্দ থেকে সমরকন্দ পর্যন্ত যাত্রা শুরু করে।
৮ ই আগস্ট, ২০১১ সাল থেকে সপ্তাহে দুবার ব্র্যান্ড আফরোশিওবের বাণিজ্যিক সেবা শুরু হয়। প্রাথমিকভাবে মোট ভ্রমণের সময় ছিল ২ঃ৩০ ঘণ্টা কিন্তু জানুয়ারী ২০১২ সালে পরিষেবাগুলি প্রতি সপ্তাহে ৫ বারে উন্নীত হয়, এবং দৈনিক পরিষেবা ১৩ ফেব্রুয়ারি ২০১২ সাল থেকে শুরু হয়। ভ্রমণের সময় ১০ ফেব্রুয়ারি ২০১৩ সালের হিসাবে হ্রাস করে ২.২8 ঘণ্টা করা হয়েছে।
মুভিমিটার
মুভিমিটার (MovieMeter) ২০০০ সালে প্রতিষ্ঠিত চলচ্চিত্র সম্পর্কিত একটি ডাচ ওয়েবসাইট। সাইটটিতে নেদারল্যান্ডস এবং বেলজিয়ামে মুক্তিপ্রাপ্ত চলচ্চিত্র সম্পর্কে তথ্য এবং পর্যালোচনা সহ একটি ফিল্ম ডাটাবেস রয়েছে। এপ্রিল ২০২১ নাগাদ, প্রায় ১৪০,০০০ সিনেমার শিরোনাম শ্যুট করা হয়েছে।
আকাশ (ক্ষেপণাস্ত্র)
আকাশ (আইএএসটি: Ākāśa) একটি মাঝারি পরিসরের মোবাইল ভূমি পৃষ্ঠ থেকে বায়ুতে নিক্ষেপণ যোগ্য ক্ষেপণাস্ত্র প্রতিরক্ষা ব্যবস্থা, যা প্রতিরক্ষা গবেষণা ও উন্নয়ন সংস্থা (ডিআরডিও) দ্বারা নির্মিত এবং ক্ষেপণাস্ত্র ব্যবস্থার জন্য ভারত ডায়নামিক্স লিমিটেড (বিডিএল) এবং ভারতে অন্যান্য রাডারগুলির জন্য, নিয়ন্ত্রণ কেন্দ্রগুলির জন্য ভারত ইলেকট্রনিক্স ( বিএল) দ্বারা উৎপাদিত। ক্ষেপণাস্ত্র ব্যবস্থাটি ৩০,০০০ মিটার দূরে ১৮,০০০ মিটার উচ্চতা পর্যন্ত বিমানকে লক্ষ্য করতে পারে। এটি যুদ্ধবিমান, ক্রুজ ক্ষেপণাস্ত্র এবং বায়ু থেকে পৃষ্ঠতলে আঘাতকারী ক্ষেপণাস্ত্রের পাশাপাশি ব্যালিস্টিক ক্ষেপণাস্ত্রের মতো বায়ু বা আকাশ থেকে আক্রমণকে প্রতিরোধ করার ক্ষমতা রাখে।   এটি ভারতীয় সেনাবাহিনী এবং ভারতীয় বিমানবাহিনীর সাথে পরিষেবাতে রয়েছে।
ভারতীয় সেনা
২০১০ সালের জুনে, প্রতিরক্ষা অধিগ্রহণ কাউন্সিল (ডিএসি) একটি আকাশ ক্ষেপণাস্ত্র ব্যবস্থা ক্রয়ের আদেশ দেয়, যার মূল্য ১২,৫০০ কোটি (২.৮ বিলিয়ন ডলার) টাকা। ভারত ডায়নামিক্সকে (বিডিএল) আকাশ আর্মি সংস্করণের ব্যবস্থা সংযোগকারক এবং নোডাল প্রযোজনা সংস্থা হিসাবে নিযুক্ত করার কথা বলা হয়। সেনাবাহিনী ক্ষেপণাস্ত্রের দুটি রেজিমেন্ট যুক্ত করার পরিকল্পনা করে।
বিস্তৃতি
ভারতীয় বিমানবাহিনী আকাশকে গওয়ালিয়ের (মহারাজপুর এএফএস), জলপাইগুড়ি (হাসিমারা এএফএস), তেজপুর, জোড়হাট এবং পুনের (লোহেগাঁও এএফএস) ঘাঁটিতে স্থাপন করেছে।
ভারতীয় সেনাবাহিনী ২০১৫ সালের জুন থেকে জুলাই মাসের মধ্যে একটি আকাশ রেজিমেন্ট মোতায়েন করেছে, দ্বিতীয়টি ২০১৬ সালের শেষদিকে প্রস্তুত হবে।
সাহারা মরুভূমি
সাহারা(الصحراء الكبرى, aṣ-ṣaḥrāʼ al-kubrá, উচ্চারণ: আস্‌সাহ্‌রাʼ আল্-কুব্‌রা, ‘মহান মরুভূমি’) বিশ্বের বৃহত্তম গরম মরুভূমি এবং অ্যান্টার্কটিকা ও আর্কটিকের পরে বিশ্বের তৃতীয় বৃহত্তম মরুভূমি। এর আয়তন ৯২,০০০,০০কিলোমিটার ৩৬,০০০,০০ বর্গমাইল।
বিস্তৃতি
মিশর, মরক্কো, আলজেরিয়া, তিউনিসিয়া, লিবিয়া, চাদ, সুদান, নাইজার, মালি মৌরিতানিয়া প্রভৃতি দেশ পর্যন্ত সাহারা মরুভূমি বিস্তৃত।
খনিজ পদার্থ
সাহারার লিবিয়া ও আলজেরিয়া অংশে প্রচুর তেল ও প্রাকৃতিক গ্যাস পাওয়া গেছে। তা ছাড়া এই মরুভূমিতে তামা, লোহা, ফসফেট ইত্যাদি অনেক খনিজ দ্রব্যও আছে।
আবহাওয়া
অত্যন্ত উষ্ণ ও শুষ্ক আবহাওয়া লক্ষ্য করা যায়। বার্ষিক গড় বৃষ্টিপাত ৩ ইঞ্চির বেশি হয় না। দিনে প্রচন্ড গরম ও রাতে ঠান্ডা(প্রায় ৪°সে.)। কখনো কখনো পাহাড়ের চূড়ায় বরফও জমে থাকতে দেখা যায়। শীতকাল থেকে গ্রীষ্মকালে তাপমাত্রা ১০ ডিগ্রী সে. থেকে ৪৩ ডিগ্রী সে. পর্যন্ত ওঠানামা করে। লিবিয়ার আল‍-আজিজিয়া পৃথিবীর উষ্ণতম স্থান।
অধিবাসী
অধিকাংশই যাযাবর। তারা ছাগল, ভেড়া, ও উট পালন করে এবং পানির সন্ধানে ঘুরে বেড়ায়। খেজুর, গম, বার্লি ইত্যাদি চাষ করে। স্থানীয় তুয়ারেগ জাতির মানুষেরা বিদেশি পর্যটকদের ভ্রমণ নির্দেশক হিসেবে কাজ করে।
গাছপালা
মরুভূমির কোনো কোনো জায়গায় ঘাস, গুল্ম ও ছোট গাছ জন্মে। পানির সন্ধানে গাছ গুলোর মূল মাটির খুব গভীরে পৌঁছায় এবং অনেকক্ষেত্রেই বাতাস থেকে পাতার মাধ্যমে পানি গ্রহণ করে। আর্টেজীয় কূপের সাহায্যে জলসেচ করে কৃষিকাজ করা হয়।‌ এখান কার মানুষ রা যাযাবর।
পূর্বাবস্থা
১০,০০০ বছর আগে সাহারার আবহাওয়া অপেক্ষাকৃত আর্দ্র ও শীতল ছিল, বেশ কিছু হ্রদ ও ছোট নদীর অবস্থানের প্রমাণ পাওয়া যায়। বর্তমানে শুষ্ক মরুভূমি, এমন কিছু অঞ্চলের পাহাড়ের গুহায় আদিম মানুষের বসবাসের চিহ্ন (গুহাচিত্র ও পাথরের যন্ত্রপাতি) পাওয়া গেছে যা থেকে বোঝা যায় ঐ এলাকা থেকে এক সময়ে সহজে পানির নাগাল পাওয়া যেত। এই এলাকায় হাতি ,জিরাফ ও অন্যান্য প্রাণী বাস করত।
অ্যাকাডেমি
অ্যাকাডেমি১ একটি ইংরেজি পরিভাষা যা বিভিন্ন অর্থে ব্যবহৃত হয়, যেগুলির কয়েকটি নিচে দেওয়া হল:
টীকা
১. "অ্যাকাডেমি" পরিভাষাটি বিভিন্ন প্রকাশনা মাধ্যম, প্রচার মাধ্যম ও প্রাতিষ্ঠানিক নামে "অ্যাকাডেমী", "একাডেমী", "একাডেমি", "আকাদেমি", "অকাদেমি", ইত্যাদি প্রতিবর্ণীকরণেও দেখা যেতে পারে। বাংলা উইকিপিডিয়াতে ইংরেজি শব্দের প্রতিবর্ণীকরণের নীতি অনুসারে "অ্যা" এবং হ্রস্ব-ই কার ব্যবহার করা হয়েছে।
১১৩২
১১৩২ গ্রেগরীয় বর্ষপঞ্জির একটি অধিবর্ষ।